b"\n_START_ARTICLE_\nHispano Suiza E-30\n_START_SECTION_\nHist\xc3\xb2ria\n_START_PARAGRAPH_\nFou un avi\xc3\xb3 genu\xc3\xafnament espanyol, ja que fou dissenyat i constru\xc3\xaft a l'Estat, molt possiblement per l'enginyer Vicente Roa amb l'experi\xc3\xa8ncia d'haver fabricat el Nieuport 52, que va ser qui va dissenyar un altre model anomenat HS-34 que difereix principalment d'aquest avi\xc3\xb3 en el motor i les ales. La denominaci\xc3\xb3 li ve per E d'escola i 30 per l'any en qu\xc3\xa8 va ser dissenyat. Aquest avi\xc3\xb3 va entrar en producci\xc3\xb3 l'any 1932._NEWLINE_Era un avi\xc3\xb3 de construcci\xc3\xb3 moderna per l'\xc3\xa8poca amb ala parasol ales i fuselatge entelats, i aquest molt probablement amb llarguers met\xc3\xa0l\xc2\xb7lics. Tren d'aterratge fix les rodes de disc i sense carenar, i roda de cua, el arriostat del tren d'aterratge es corresponia amb el de l'ala molt de l'estil del Loire 46 o altres avions francesos de l'\xc3\xa8poca (Gourdou Lesseure GL-32, Dewoitine D.371 ) i tamb\xc3\xa9 com ells disposava d'un motor en estrella, de 9 cilindres Hispano Suiza 9Qd fabricat sota llic\xc3\xa8ncia Writhg que com era normal actuaven sobre h\xc3\xa8lix met\xc3\xa0l\xc2\xb7lica de dues pales, regulable en terra. Quant al lloc de la tripulaci\xc3\xb3 de dues persones, es tractava de dos copkits descoberts un darrere l'altre.\n_START_SECTION_\nEspanya\n_START_PARAGRAPH_\nL'Aviaci\xc3\xb3 Militar va encomanar 18 unitats per les escoles de vol de Los Alc\xc3\xa1zares i Cuatro Vientos, i l'Aviaci\xc3\xb3 Naval en va encomanar 7 per l'escola de vol de San Javier. Aix\xc3\xad que van comen\xc3\xa7ar les hostilitats, tots els aparells quedaren en mans republicanes, que per la manca d'aparells de combat, els hi va acoblar un arc artiller a popa i els dotava de 10 kg de bombes per tirar a m\xc3\xa0._NEWLINE_En arribar els bombarders de \xe2\x80\x9cveritat\xe2\x80\x9d es va tornar a destinar a les seves tasques d'abans, i 13 caigueren en mans dels revoltats, que al seu torn tamb\xc3\xa9 els van fer servir per a l'ensinistrament de pilots, canviant la seva distinci\xc3\xb3 30 per ES.2, i foren coneguts pel p\xc3\xbablic en participar en una pel\xc2\xb7l\xc3\xadcula anomenada Alas de Juventud, fins a donar-los de baixa l'any 1941."